تۆرکیه بؤیوک میللت مجلیسی باشقانی، مصطفی شنتوپ، دونیانین، تۆرک دؤولتلرینین سسینه احتیاجی اولدوغونو سؤیله‌دی.
قیرقیزیستان مجلیس باشقانی تالانت مامیتووون دؤنم باشقانلیغیندا چولپان آتا شهرینده گئچیریله‌ن تۆرک اؤلکه‌لری پارلامنتر قورولو (تۆرکپا) ۱۱.جی باش قورولو توپلانتیسیندا دانیشدی.
شنتوپ، دونیانین ساواش، ایچ قاریشیقلیقلار، کؤچ حرکتلری، تروریزم، ایقلیم دییشیکلیگی، طبیعی قایناقلارین تۆکه‌نمه‌سی، چئوره چیرکله‌نمه‌سی کیمی مورکب سورونلارلا قارشی قارشییا قالدیغینا دقت چکدی.
کۆره‌سل و بؤلگه‌سل سورونلارین حلینده چوخ سسلیلیگین اؤنمینی وورغولایان شنتوپ، اولوسلارآراسی سیستمین ده ایچینده اولدوغو تیخانیقلیقلاری آشماق اوچون تۆرک دؤولتلرینین سسینه احتیاج دویدوغونو بیلدیردی.
بیرلیک اولمانین و برابر حرکت ائتمه‌نین ساغلایاجاغی معنوی و مادی گۆجون فرقینده اولدوقلارینی وورغولایان شنتوپ، تۆرکپا عضو اؤلکه دؤولتلرین آراسینداکی نقلیات شبکه‌لرینین گوجلندیریلمه‌سینین اؤزل اؤنم اهمیت داشیدیغینا ایناندیغینی سؤیله‌دی.
شنتوپ،
"اولوسلارآراسی دوغو-باتی اورتا دالانی و خزر گئچیشلی آذربایجان-ناخچیوان باغلانتیسیسی کیمی آددیملارلا بیربیریمیزه داها سیخ باغلانمالیییق. بو  دا اؤلکه‌لریمیزین تیجارت، نقلیات و اۆره‌تیم مرکزلری اولاراق یوکسلمه‌سینین اؤنونو آچاجاق، اؤلکه‌لریمیزی بیربیرینه داها دا یاخینلاشدیراجاق" دئدی.
شنتوپ، گلن ایل هم تۆرکپا، هم ده تۆرکیه اوچون اؤنملی ایل‌دؤنوملری اولاجاغینی خاطیرلاداراق،
"تۆرکپانین ۱۵.جی و تۆرکیه جمهوریتینین ۱۰۰.جو ایلینی قید ائدجگیمیز بو دؤنوم نقطه‌سینده، تۆرکپانین باش قورولونا دا تۆرکیه‌نین ائو صاحب‌لیگی ائتمه‌سیندن سئوینج دویوروق" ایفاده‌سینی ایشلتدی.
